

REPUBLIKA HRVATSKA

BRODSKO-POSAVSKA-ŽUPANIJA

OPĆINA BEBRINA

OPĆINSKO VIJEĆE

Bebrina 81, 35254 Bebrina,

OIB: 52630455645

Tel:035/433-109

KLASA: 021-05/19-01/61

URBROJ: 2178/02-03-19-1

Bebrina, 17. prosinca 2019. godine

 Na temelju članka 32. Statuta općine Bebrina (“Službeni vjesnik Brodsko-posavske županije” 02/2018, 18/2019 i 24/2019 i „Glasnik općine Bebrina“ broj 1/2019), na 25. sjednici Općinskog vijeća općine Bebrina održanoj 17. prosinca 2019. godine donosi se

**ODLUKA**

**o isplati naknade roditeljima s područja općine Bebrina**

 **čija djeca pohađaju vrtiće**

**Članak 1**.

 Ovom Odlukom odobrava se isplata naknade roditeljima djece spodručja Općine Bebrina koja su pohađala program vrtića u 2019. godini, a koji pravo nisu ostvarili po drugoj osnovi.

Roditelju djeteta koje je program vrtića pohađalo u razdoblju siječanj-prosinac 2019. godine isplatit će se naknada u iznosu od 2.000,00 kuna.

Roditelju djeteta koje je pohađalo vrtić u razdoblju kraćem od 12 mjeseci, naknada će se isplatiti razmjerno broju mjeseci u kojima je dijete pohađalo vrtić.

 **Članak 2.**

Roditelji su dužni zahtjeve za ostvarivanje prava na naknadu iz članka 1. ove Odluke dostaviti do 31. siječnja 2020. godine.

Zahtjev se smatra pravovremeno predan ako je do 31. siječnja 2020. godine predan neposredno u pisarnicu Jedinstvenog upravnog odjela ili je poslan putem ovlaštenog pružatelja poštanskih usluga preporučenom pošiljkom.

**Članak 3.**

Za ostvarivanje prava na naknadu roditelji su dužni priložiti:

* Zahtjev za ostvarivanje prava
* Kopiju osobne iskaznice oba roditelja/skrbnika/posvojitelja
* Potvrdu o pohađanju dječijeg vrtića djeteta iz koje je vidljivo razdoblje pohađanja programa vrtića
* Kopiju tekućeg ili žiro- računa roditelja,
* Kopiju rodnog lista djeteta
* Potvrdu o podmirenim obvezama prema Općini Bebrina
* Izjavu da navedeno pravo roditelji djeteta nisu ostvarili po drugoj osnovi

**Članak 4.**

 Sredstva će se isplatiti iz proračuna Općine Bebrina, aktivnost 58. Sufinanciranje boravka djece u vrtićima.

**Članak 5.**

 Ova Odluka stupa na snagu u roku od osam dana od objave u „Glasniku Općine Bebrina“.

**OPĆINSKO VIJEĆE OPĆINE BEBRINA**

 **PREDSJEDNIK OPĆINSKOG VIJEĆA**

**Mijo Belegić, ing.**

DOSTAVITI

1. Jedinstveni upravni odjel, sjednice općinskog vijeća
2. Glasnik Općine Bebrina
3. Pismohrana.